open-index/open-wikipedia-markdown huggingface dataset:
Gemeng Reisduerf

D****' ass eng vun den  lëtzebuergesche Gemengen. Se läit am Kanton Dikrech. De Chef-lieu vun der Gemeng ass d'Uertschaft  vun där se och hiren Numm huet.

## Uertschaften an der Gemeng
* Beeforter Heed
* Bigelbaach
* Goberhaff
* Héischdref
* Reisduerf
* Wallenduerfer Bréck

## Geographie
D'Gemeng Reisduerf läit am Südoste vum Kanton Dikrech op der Sauer, déi op der ganzer Längt d'Grenz mat Däitschland mécht. Nopeschgemenge vu Reisduerf si Beefort, Ärenzdall, Bettenduerf an Tandel. D'Gemeng huet eng Fläch vu 1.484 ha, dovun 291 ha Gemengebësch an 12 ha kommunal landwirtschaftlech Fläch.

## Geschicht
### Entwécklung vun der Awunnerzuel

Colors=
 id:lightgrey value:gray(0.8)
 id:darkgrey value:gray(0.6)
 id:bar value:rgb(0.9,0.35,0.25)

ImageSize = width:500 height:300
PlotArea = left:50 bottom:20 top:20 right:30
DateFormat = x.y
Period = from:0 till:1400
TimeAxis = orientation:vertical
AlignBars = justify
ScaleMajor = gridcolor:darkgrey increment:200 start:0
ScaleMinor = gridcolor:lightgrey increment:50 start:0
BackgroundColors = canvas:white

BarData=
 bar:1821 text:1821
 bar:1871 text:1871
 bar:1910 text:1910
 bar:1922 text:1922
 bar:1935 text:1935
 bar:1947 text:1947
 bar:1960 text:1960
 bar:1970 text:1970
 bar:1981 text:1981
 bar:1991 text:1991
 bar:2001 text:2001
 bar:2011 text:2011
 bar:2021 text:2021

PlotData=
 color:bar width:20 align:left
 bar:1821 from:0 till:515
 bar:1871 from:0 till:666
 bar:1910 from:0 till:618
 bar:1922 from:0 till:637
 bar:1935 from:0 till:598
 bar:1947 from:0 till:510
 bar:1960 from:0 till:516
 bar:1970 from:0 till:502
 bar:1981 from:0 till:543
 bar:1991 from:0 till:531
 bar:2001 from:0 till:741
 bar:2011 from:0 till:1058
 bar:2011 from:0 till:1058
 bar:2021 from:0 till:1288

PlotData=
 bar:1821 at: 515 fontsize:S text:515 shift:(-8,5)
 bar:1871 at: 666 fontsize:S text:666 shift:(-8,5)
 bar:1910 at: 618 fontsize:S text:618 shift:(-8,5)
 bar:1922 at: 637 fontsize:S text:637 shift:(-8,5)
 bar:1935 at: 598 fontsize:S text:598 shift:(-8,5)
 bar:1947 at: 510 fontsize:S text:510 shift:(-8,5)
 bar:1960 at: 516 fontsize:S text:516 shift:(-8,5)
 bar:1970 at: 502 fontsize:S text:502 shift:(-8,5)
 bar:1981 at: 543 fontsize:S text:543 shift:(-8,5)
 bar:1991 at: 531 fontsize:S text:531 shift:(-8,5)
 bar:2001 at: 741 fontsize:S text:741 shift:(-8,5)
 bar:2011 at: 1058 fontsize:S text:1.058 shift:(-14,5)
 bar:2021 at: 1288 fontsize:S text:1.288 shift:(-14,5)


### Wopen

## Politik
De Gemengerot vun der  gëtt nom Majorzsystem gewielt.

## Buergermeeschteren

*...
* ... - 1962: Pierre Weber
* 1962 - 1970: Jean Hientgen
* 1970 - ...: Schackmann
* ...
*... - 2017: Fränk Weber
* zanter 2017: Jean-Pierre Schiltz

## Interkommunal Syndikater
D'Gemeng ass Member vu follgenden interkommunale Syndikater:

* SIDEC
* SIDEN
* SIGI
* SYVICOL

## Kuckt och
* 
* Lëscht vun de Lëtzebuerger Gemengen
* Entwécklung vun der Gemengenzuel zu Lëtzebuerg

## Um Spaweck

* Offiziell Säit vun der Gemeng Reisduerf
* D'Gemeng Reisduerf op der Websäit vum Syvicol
Goberhaff

De **Goberhaff** ass en Haff an der Gemeng Reisduerf a läit tëscht dem CR128 an dem CR358 e knappse Kilometer südlech vu Reisduerf. Op där Plaz ass haut och e Camping.

## Kuckt och
Firmin Lambot

De **Firmin Lambot**, gebuer zu Florennes de 14. Mäerz 1886, a gestuerwen den 19. Januar 1964, war e belsche professionelle Vëlossportler, an nieft dem Léon Scieur, deen och vu Florennes koum, ee vun den zwéi Wallouner déi den Tour de France gewonnen hunn.

De Firmin Lambot war zéngmol um Tour de France dobäi, huet sechs Etappe gewonnen a konnt den Tour vun 1919 an dee vun 1922 fir sech entscheeden.
Kitzebur

**Kitzebur** ass en Haff am Kanton Dikrech an der Gemeng Ärenzdall.

Um Kitzebur gouf et e klengt Fluchfeld mat enger Pist vu ronn 300 Meter.

## Kuckt och
Barrage vun Alvito

De **Barrage vun Alvito** och nach *Barragem de Albergaria dos Fusos* genannt ass e Staudamm a Portugal am Distrikt Beja an der Gemeng Cuba nieft den Uertschafte Vila Alva a Vila Ruiva. Den Damm gouf 1970 geplangt, an 1977 war de Bau fäerdeg. De Bauhär war d**Associação de Municípios de Cuba, Vidigueira e Alvito''.

De Stauséi gëtt vum Floss [[Ribeira de Odivelas]] gefiddert, den duerno eng 21 Km südwestlech dovun och de [[Barrage vun Odivelas|Stauséi vun Odivelas]] fëllt.

De Staudamm huet eng duebel Funktioun, an zwar Waasserreservoir fir d'Irrigatioun an [[Drénkwaasser]]. Fir d'Drenkwaasser gouf nieft dem Staudamm eng Waasseropbereedungsanlag ugeluecht.

An den Irrigatiounskanal kënne 46 m³/s oflafe gelooss ginn.

**Technesch Donnéeë vum Damm'''

De Stauséi huet eng Fläch vu 1.480 ha an e Waasservolume vun 132.500.000.000 m³, wouvun der 130.000.000 fir Drénkwaasser oder Irrigatioun kënne gebraucht ginn. Den héchste Waasserstand ass bei 198,85 Meter (iwwer Mier).
Tour de France 1925

Den 19. Tour de France gouf vum 21. Juni bis den 19. Juli 1925 op 18 Etappe mat enger Totaldistanz vu 5.430&nbsp;km. gefuer.

## Etappen

## Generalklassement
Gusty Graas

De **Gusty Graas**, gebuer als Gustave Nicolas Graas de 14. September 1957 zu Beetebuerg, ass e lëtzebuergesche Politiker (DP) a Journalist.

Hie war vun 1999 bis 2004 an ass zanter 2013 nees Deputéierten an der Chamber. No de Chamberwale vum 14. Oktober 2018 ass hien de 6. Dezember fir de Claude Meisch, dee Minister gouf, 'nogeréckelt'.

Bei deene vum 8. Oktober 2023 gouf hien erëmgewielt.

Zanter 1988 ass hie Conseiller an der Gemeng Beetebuerg, an zanter 2017 do am Schäfferot.

Vun 1990 bis 2010 war hie President vun der *[[Fédération luxembourgeoise des pêcheurs sportifs]]*, dem Lëtzebuerger Sportfëscherverband.

De Gusty Graas war vun 2002 bis de 24. Oktober 2011 Administrateur-délégué vun den Éditions Lëtzebuerger Journal. Hien huet an där Zäit och en Universitéitsstudium nogeholl a krut 2010 e Bachelor an Europäesche Kulturen, Sektioun Geschicht, vun der Universitéit Lëtzebuerg.

De Gusty Graas ass zanter 2024 Member vun der onparteiescher ASBL Europa-Unioun Lëtzebuerg, déi selwer en Auslandsverband vun der Europa-Union Deutschland ass.

## Gielercher
* 
*
Vuelta Ciclista al País Vasco 1926

D**'[[Vuelta Ciclista al País Vasco]]** vun 1926 gouf vum 4. bis den 8. August a 4 Etappe gefuer.

Fir déi drëtt Editioun vun der Course waren net vill Coureuren um Depart, a si huet sech an engem Duell tëscht dem Italieener Ottavia Bottecchia, an dem Lëtzebuerg Nic Frantz resüméiert, deen de Lëtzebuerger fir sech entscheede konnt.

## Etappen
Vuelta Ciclista al País Vasco 1924

D**'[[Vuelta Ciclista al País Vasco]]** vun 1924 gouf vum 7. bis den 10. August an 3 Etappe gefuer.

## Etappen
Vuelta Ciclista al País Vasco 1927

D**'[[Vuelta Ciclista al País Vasco]]** vun 1927 gouf vum 10. bis de 14. August a 4 Etappen, iwwer eng Streck vu 747&nbsp;km gefuer.

De grousse Favorit war de Lëtzebuerger Nic Frantz. Et war awer de Victor Fontan deen d'Course fir sech entscheet huet, wéi hien an der drëtter Etapp all seng Konkurenten ënnergebottert huet.

## Etappen

## Um Spaweck
*La mémoire du cyclisme / Tour du Pays basque 1927
Louis François de Boufflers

De **Louis François de Boufflers**, gebuer zu Cagny den 10. Januar 1644, a gestuerwen zu Fontainebleau, den 22. August 1711, war e franséischen Offizéier, a Maréchal de France.

Hie war eng Zäit laang Kommandant vun der Zitadell Namur an no him gouf e System vun ënnerierdesche Galerieen, d'Galeries de Boufflers an där Festung genannt.

Vum 10. August 1686 bis Juli 1687 war hie Gouverneur vu Lëtzebuerg.
Motor-Union du Grand-Duché de Luxembourg

D**'Motor-Union du Grand-Duché de Luxembourg**, och alt méi kuerz **Motor-Union Luxembourg** (MUL), ass den nationale Verband vun de Motorsportveräiner zu Lëtzebuerg.

D'MUL ass 1922 gegrënnt an de 27. September 2006 am Handelsregëster als ASBL registréiert ginn.

Se huet hire Sëtz zu Stroossen an ass Member vum COSL, der Union européenne de motocyclisme (UEM) an der Fédération internationale de motocyclisme (FIM).

## Geschicht
D'MUL ass de 5. Mee 1922 ënner dem Numm *Club des motocyclettes luxembourgeoises* gegrënnt ginn. Am Joer 1923 gouf se a *Motor-Union Luxembourg* ëmgedeeft.

De Veräin ass zanter 1926 den nationale Vertrieder bei der europäescher an internationaler Motorsportfederatioun an e vertrëtt d'Interête vun de Sport- a Stroossemotocyclisten zu Lëtzebuerg.

## Organisatioun
De President vun der MUL ass zënter 2020 den Nicola Cumini.

### Fréier Presidenten

* 1939 - 1954: Romain Lecorsais
* 1955 - 1967: Frinn Zürn‎
* 1968 - 1983: Nicolas Schmit
* 1984 - 1989: Jean-Paul Rippinger
* 1990 - 1992: Carlos Zeyen
* 1993 - 1993: Emile Kaell
* 1994 - 1995: Marcel Clement
* 1996 - 1997: Edouard Goedert
* 1998 - 2010: Jean-Pierre Kaufmann
* 2010 - xxxx: Michel Turk
* …
* 2015 - xxxx: Jean-Pierre Kauffmann

### Membere  vun der FLR

# AMAL (Anciennes  motos au Luxembourg)
# Biker-Frënn Sandweiler
# High Speed Racing Club Luxembourg
# Les coyotes Bascharage
# Moto Club Les iguanes
# Motoclub Kayldall
# Moto-Club MX Kopstal Bridel
# Motorsport Club Ermsdorf
# Motor-Union Schifflange
# MX for Smiles
# Mx Team Friends
# Race
# Trial Club Warken
# Tugas Team Motors Luxembourg
# Vespa Club Luxemboug

## Um Spaweck
* Websäit vun der ''Motor-Union du Grand-Duché de Luxembourg''
Ardennen Express

Den **Ardennen Express** war en internationalen Zuch, deen op der Streck Amsterdam - Maastricht - Léck - Gouvy - Lëtzebuerg an de Summerméint samschdes a sonndes gefuer ass.

Den Zuch gouf bis 2000 vu belschen Diesellokomotiven au der Serie 55 op der ganzer Streck gezunn.

Vum 28. Mee 2000 un, goufen d'Zich tëscht Léck a Lëtzebuerg vun de lëtzebuergesche Lokomotive vun der CFL aus der Serie 3000 oder vu belsche Lokomotive vun der SNCB aus der Serie 13 gezunn. D'Voiturë koume vun der hollännescher Bunn.

Den 10. Oktober 2002 gouf bekannt ginn datt den Zuch aus Käschtegrënn net méi géif fueren. Domat waren d'Zich vum 1.September 2002 déi lescht Ardennen-Express-Zich déi gefuer sinn.

### Streckeverlaf
An Holland:

An der Belsch:
* Linn 40 - Linn 43 - Linn 42

Zu Lëtzebuerg:
* Nordstreck

## Um Spaweck
Websäit iwwer den Ardennen Express
Frinn Zürn

De **Fernand (Frinn) Zurn (Zürn)**, gebuer den 11. Mäerz 1915 zu Bouneweg, gestuerwen de 26. Mäerz 2000 zu Lëtzebuerg war e lëtzebuergeschen Affekot a Politiker (LSAP).

Hie war fréi Member vun der ASSOSS an huet sech 1939 als Affekot etabléiert. Wärend der däitscher Besatzung 1940-1945 huet hie säi Beruff opginn a gouf "Hilfsbuchhalter" beim "Reichssender Radio Luxemburg". 1941 huet hie sech op Berlin versetze gelooss an d'zentral Administratioun vum "Reichsrundfunk", an dono op Prag. Do hat hie gutt Kontakter mat der tschechescher Resistenz, wat mat sech bruecht huet, dass en 1944 do an de Prisong koum an eréischt de 5. Mee 1945 vun den
Alliéierte befreit gouf.

Hie gouf 1946 Member vun der LSAP. Bei de Gemengewale vun 1963 gouf hien an de Gemengerot vun der Stad Lëtzebuerg gewielt a war vun 1964 bis 1969 als Schäffen zoustänneg fir den Urbanismus.

1968 huet hien zu Lëtzebuerg Protester géint den Amarsch vu Warschauer Pakt-Truppen an d'Tschechoslowakei fir de Prager Fréijoer z'ermëlzen, matorganiséiert, a stoung 1969 mat hannert der Initiativ, en Eck vun der Plëss zum Square Jan-Palach ëmzenennen.

Vun 1972 bis 1974 war hie *Bâtonnier*.

Den 11. November 1972 ass hien an de Statsrot genannt ginn, deen hien den 11. Mäerz 1987 verlooss huet, well hien d'Altersgrenz vun 72 Joer erreecht hat.

De Frinn Zurn war bal 24 Joer laang President vum Lëtzebuerger Sportfëscherverband (1966-1990). An där Funktioun, war hien och Member am Kondominium vun de Grenzgewässer mat Däitschland, wou hie mat senge juristeschen a Fëschereikentnesser e grousse Bäitrag geleescht huet. Hie war och President vun der "Motor-Union du Grand-Duché de Luxembourg" (1955-1967) a Vizepresident vun 1966 bis 1967 vun der FIM (deemools: "Fédération internationale motocycliste", zanter 1998: "Fédération internationale de motocyclisme").

Hie war de Brudder vum Zeecheprofesser Victor Zürn.

## Literatur
* Anonym: *Frinn Zürn †.* Luxemburger Wort, 30. Mäerz 2000, S. 9.
* Anonym: *Stater Chronik: Frinn Zürn †.* In: Ons Stad 63/2000, S. 26. https://onsstad.vdl.lu/fileadmin/uploads/flippingbook/ons_stad_63-2000_0-34.pdf?csrt=3584884281539350804
* B. Fayot, S. Hoffmann, J. Maas a R. Steil: *100 Joer sozialistesch Deputéiert an der lëtzebuerger Châmber: Dictionnaire biographique des députés socialistes à la Chambre des Députés.* Edition La Mémoire Socialiste, Luxembourg 1997, 171 S. (Fernand Zurn, S. 164-165).
*G. Hausemer: *[[Luxemburger Lexikon]]. Das Großherzogtum von A–Z.* Éditions Binsfeld, Luxembourg 2006, 479 S.
Paris-Roubaix 1924

Déi 25. Editioun vu **[[Paris-Roubaix]]** gouf de 6. Abrëll 1924 gefuer. De Belsch Jules Van Hevel konnt d'Course fir sech entscheeden.

De Lëtzebuerger Nic Frantz konnt sech déi véiert Plaz reservéieren.
Paris-Roubaix 1907

Déi 12. Editioun vu **[[Paris-Roubaix]]** gouf den 31. Mäerz 1907 gefuer an de Fransous Georges Passerieu konnt d'Course fir sech entscheeden. D'Streck hat 270&nbsp;km an 56 Coureure waren um Depart.

De Lëtzebuerger François Faber war néngte ginn.

## Um Spaweck
*Offiziell Säit
*Komplett Resultater
Paris-Roubaix 1908

Déi 13. Editioun vu **[[Paris-Roubaix]]** gouf den 19. Abrëll 1908 gefuer, an de Belsch Cyrille Van Hauwaert, hat op der Arrivéen d'Nues vir.

De Lëtzebuerger François Faber hat déi drëtt Podiumsplaz erwëscht.
Paris-Roubaix 1909

Déi 14. Editioun vu **[[Paris-Roubaix]]** gouf den 11. Abrëll 1909 gefuer, an de Fransous Octave Lapize, hat op der Arrivée d'Nues vir.

De Lëtzebuerger François Faber ass als Fënneften eragelaf.
Milano-Sanremo 1924

Déi 17. Editioun vu Milano-Sanremo gouf de 16. Mäerz 1924 gefuer, a vum Italieener Pietro Linari gewonnen.

## Um Spaweck
** All d'Resultater
Paris-Roubaix 1913

Déi 18. Editioun vu **[[Paris-Roubaix]]** gouf den 23. Mäerz 1913 gefuer, an de Lëtzebuerger François Faber huet d'Course gewonnen. Et war de leschte grousse Succès a senger Profiscarrière.

## Um Spaweck
Tour de France 1966

Den **53. [[Tour de France]]** gouf 1966 vum 21. Juni bis de 14. Juli gefuer. D'Streck hat 4.329&nbsp;km, a war an 22 Etappen opgedeelt. 
## Etappen

## Generalklassement
Kasematt

Eng **Kasematt** och nach **Bunker** ass en Deel vun enger Festung oder engem Fort dee ganz oder Deelweis am Buedem läit, fir géint de Beschoss vun Artilleriefeier, oder géint Bommen ze schützen.

Ofhängeg vum Festungswierk, a vun der Plaz, kënne se gebaut sinn. Bei ale Festunge sinn et dacks verwëlleft Galerien, wéi z.&nbsp;B. an der Festung vun Namouer, d'Galeries de Boufflers, oder an de Fiels gehae sinn, wéi déi meescht Kasematte vun der Festung Lëtzebuerg. A moderne Forte si s'aus arméiertem Bëtong.

Se ginn ënnerdeelt an aktiv a passiv Kasematten. Passiv Kasematte si geduecht fir Truppen oder Material ze schützen, wéi z.&nbsp;B. a ville Forten déi zum Système Séré de Rivières gehéieren.

Aktiv Kasematte gi gebaut, fir bei der Verdeedegung vun der Festung kënnen ze hëllefen, doduerch datt an hinne Maschinnegewierer oder Artilleriesgeschëtzer installéiert sinn. Där sinn z.&nbsp;B. an de Forte vun der Maginot-Linn ze fannen, wéi d'Kasematt vum Péitersbierg bei Angevillers oder d'Kasematt vu Boust.

D'Etymologie vum Wuert ass net kloer: Verschidde Quelle féieren et op déi spuenesch Wierder *casa* - "Haus" a *matar* "ëmbréngen", zeréck, anerer op dat italieenescht Wuert *casamatta*, wat "Verwëllef mat Mauere" bedeit, a sengersäits op d'griichescht Wuert *chásma*, wat "Äerdspléck" heescht, zeréckgéing.

## Um Spaweck
InterCity J

Den **InterCity J** (IC J) war e belschen Zuch dee Bréissel-Midi mat Arel verbonnen huet. Bis op e puer Ausname gouf déi Verbindung ëmmer bis op d'Gare Lëtzebuerg verlängert, an hat hiren Urspronk fir de Retour och nees op der Stater Gare. Duerch d'Modifikatioune vun 2014 an 2017 gouf déi Linne mam IC-16 a mam IC-34 ersat.

## Streck

Den InterCity J ass iwwer follgend Linne gefuer:

An der Belsch:
* Linn 162 - Linn 161 -Linn 0
Zu Lëtzebuerg:
* CFL-Linn 5

D'Streck ass integral mat 3KV Gläichstroum elektrifizéiert. D'Referenzvitess läit bei 130&nbsp;km/St.

Am Summer goufe moies fréi zwéin Zich bis Oostende oder Blankenberge verlängert.

Am Kader vum Amenagement vun der Linn 162 war den Asaz vu sougenannte Pendulaire-Zich an der Diskussioun. Déi Zich kéinten trotz ville Kéieren eng héich Vitess bäibehalen, wat den Trajet op knapps iwwer 2 Stonne kéint drécken.

## Horaire

Den Horaire 2010 huet virgesinn, datt all Stonn 1 Zuch an all Richtung op där Verbindung fiert. A Richtung Bréissel fiert den éischten Zuch mueres um 4:45 Auer zu Arel fort an de leschten owes um 21:20 Auer an der Stad, woubäi deen Zuch an der Woch zu Namouer säin Terminus huet an um Weekend zu Jemelle.

Vun der Gare du Midi erfort fiert den éischten Zuch wiertes, moies um 5:30 Auer, um Weekend um 6:30 Auer an de leschten owes um 20:30 Auer.

Well déi regulär Zich 3 Stonne brauchen, goufen et 4 Schnellzich an all Richtung déi nëmmen op de wichtegste Garen hale bleiwen an dowéinst nëmmen 2 Stonnen an 30 Minutte brauchen.

## Material

D'Material fir déi Relatioun bestoung an der Reegel aus 2 belschen AM 96 dei ënner Ëmstänn zu Arel mat enger weiderer Automotrice verstäerkt goufen. Bis den 28. Mee 2000 sinn AM 80 op der Streck gelaf.
 
An der Woch bestounge 4 Relatioune mueres a 4 Relatiounen owes aus belschen M6 Voituren déi entweeder vun enger T13/CFL3000 oder enger HLE20 gezu goufen.

2 vun de Verbindunge goufe mat fréieren EuroCity-Zich gefuer an haten dowéinst eng gemëscht Kompositioun. Den EuroCity Vauban bestoung aus Schwäizer Eurofima-Voituren, souwéi belschen I6'er an I10'er.
Den EuroCity Jean Monnet bestoung aus enger Corailsramm vum TER Alsace.
Béid Schnellzich goufe vu belschen 20'er gezunn.

## Garen

*Lëtzebuerg
*Arel
*Marbehan
*Libramont
*Jemelle
*Marloie
*Ciney
*Namouer
*Gembloux
*Ottignies
*Gare Bréissel-Lëtzebuerg
*Bréissel-Schuman
*Bréissel-Nord
*Bréissel-Central
*Bréissel-Midi

## Um Spaweck
* Den IC J op der Websäit belrail.be
Milano-Sanremo 1968

Déi 59. Editioun vu Milano-Sanremo gouf den 19. Mäerz 1968 gefuer, a vum Däitsche Rudi Altig gewonnen. De Lëtzebuerger Edy Schütz gouf Aachten.
Victor Zürn

De **Victor Zürn (Zurn)**, gebuer de 16. Juni 1918 zu Munneref a gestuerwen den 29. Abrëll 1974 zu Lëtzebuerg, war e lëtzebuergeschen Zeecheprofesser.

No sengem Stage am Atheneum ass hien als Professer an de Jongelycée op Esch (LGE) genannt ginn; 1957 koum hien an de Stater Jongelycée (LGL), an 1969 an de Lycée Michel-Rodange (LMRL).

Hie war de Brudder vum Frinn Zürn.

## Literatur
*Association des professeurs d'éducation artistique de l'enseignement secondaire et supérieur (APEA): *Regard sur deux siècles de création et d'éducation artistiques au Luxembourg.* Impr. St-Paul, Luxembourg 1987, 332 S. (Victor Zurn, S. 166-167).
Jugendherberg Tilff

D**'Jugendherberg vun Tilff**, läit am Dall vun der Ourthe, an den Dependancë vum Schlass Brunsode eng ronn 15&nbsp;km am Süde vu Léck. Se läit knapps 400 m vun der Gare vun Tilff ewech.

D'Géigend ëm Jugendherberg ass ideal fir Trëppeltier am Ourthedall, z.&nbsp;B. laanscht de fréieren Ourthe-Kanal, oder fir Speleologen, d'Grott Sainte-Anne ass knapps e Kilometer dovun ewech. Dat ass mat 5.208 Meter den drëttlängsten ënnerierdesche Grottesystem an der Belsch. Et bestinn och Méiglechkeete fir an de Fielsen an der Ëmgéigend ze kloteren.

Direkt nieft dem Gebai, ass de Beiemusée vun Tilff, deen an der fréierer Scheier vum Haff deen zum Schlass gehéiert huet ënnerbruecht ass.

Si huet kee permanente Service a gëtt nëmmen u Gruppen am Ganze verlount.

## Um Spaweck
*Websäit mat Informatiounen
Beiemusée vun Tilff

De **Beiemusée vun [[Tilff]]** am Dall vun der Ourthe besteet zanter 1974. En ass an der fréierer Scheier vum Schlass Brunsode ënnerbruecht.

Et ass e massiivt Gebai dat deelweis aus bloe Steng an eisenhaltegem Granit gebaut ass. Um Giewel am Weste ass iwwer der Scheierpaart e Giewelrelief ze gesinn, dee vum Schlass *de Villers* vu Bilstain hierkënnt, a vun engem vun de leschte Besëtzer dem Edmond Lieutenant dee vun do gestaamt huet ubruecht gouf. Am Relief ass de Wope vun der Famill De Goër vun Herve a Borlez ze gesinn. En ass 1740 datéiert.

De Musée ass a véier Sektiounen opgedeelt:
#An der Sektioun *Exposition* gëtt aalt a modernt Geschier gewisen, dat an der Beienzuucht gebraucht gëtt. Beiestäck an Instrumenter aus allen Häre Länner ginn dem Musée en internationale Cachet.
#An der *audio-visueller* Sektioun kann ee Montagen iwwer d'Aktivitéite vun de Beien an de verschiddene Periode vun hirem Liewe gesinn.
#An der sogenannter *lieweger* Sektioun kann een an zwéi verglaste Beiestäck d'Aarbecht vun de Beien observéieren.
#An der *wëssenschaftlecher* Sektioun gëtt et eng Kollektioun vun Insekter an Näschter déi d'Situatioun vun der Bei vis-à-vis vun aneren Hautfligler duerstellen.

De Musée ass am Abrëll, Mee, Juni a September, samschdes, sonndes, an d'Feierdeeg vun zwou bis sechs op.Am Juli an August ass all Dag vun zéng bis zwielef, a vun zwou bis sechs op.

Iwwer d'ganzt Joer kann eng didaktesch Féierung fir Schoulklassen op Rendez-ausgemaach ginn. 
An der Gemengebibliothéik déi niewendrun am Schlass ass, kann ee Bicher iwwer d'Beie fannen, déi en do op der Plaz ka liesen, oder och léinen.

## Um Spaweck
*Websäit mat der Presentatioun vum Musée
Courtine

Als **Courtine** (dt.: **Kurtine**, eng.: **Curtain**) bezeechent eng Mauer, meeschtens mat engem Wiergank, déi zwéin Tierm oder zwou Bastioune matenee verbënnt.

## Entwécklung

De Bau vun enger Mauer oder enger Palissade ass déi einfachst Aart a Weis fir eng Siidlung oder eng Plaz ze schützen. Duerch de Bau vun Tierm sinn déi Maueren a Sektioune gedeelt ginn, eng Sektioun nennt ee Courtine, e ganzen Ensembel vun Tierm/Bastiounen a Courtinë ronderëm e Buerghaff oder eng Stad nennt een Enceinte.

Am mëttelalterleche Festungs- a Buergebau schwätzt een och nach vum Haaptwall oder dem Rempart. Dës Anlage kënnen aus Buedem, Holz oder Steen bestoen. Bei de Buerge bezeechent d'Courtine d'Ëmwallung vum Buerghaff, déi net direkt un e gemauert Gebai uschléisst, bei Stadmauere bezeechne si héich Mauere mat engem Wiergang, dee gedeckt oder oppe ka sinn, mat Zënnen. Viru sou Courtinë konnten och nach Zwéngeren als zousätzlech Verdeedegungsmoossnam gebaut ginn.

Mam Opkomme vum bastionéierte Festungsbau sinn d'Festungswierker méi niddereg a méi massiv ginn, an d'Courtine bezeechent hei d'Mauer tëscht zwou Bastiounen oder Hallef-Bastiounen. An der Reegel sinn dës Courtinë gemauert, an der hollännescher Bauweis vum 16. a 17. Joerhonnert gi Courtinen, wéi déi aner Elementer vu Festungen, awer och aus Äerd opgeschott.

## Funktioun

D'Courtine sollt d'Andrénge vu Fousstruppen/Infanterie an e geschützte Beräich wéi e Buerghaff oder eng Festung verhënneren. Well eng riicht Mauer awer d'Siicht op en eventuell uréckende Géigner behënnert huet, sinn am Laf vun de Joerhonnerten eng ganz Rei Verännerungen derbäikomm, déi et de Verdeedeger erméigleche sollten de Fouss vun der Mauer besser virun direkten Ugrëffer (Gruef, Wiergäng, Tierm, Mäerderlächer, Zwénger, Redan, Ravelin), Beschoss duerch Artillerie (Verdéckung, Bastiounen, Aussewierker) oder Ënnerminéierung (Konterminen) ze schützen.

Dan Agank an de geschützte Beräich ass an de mëttelalterleche Festungen duerch eng Paart geschitt, déi meeschtens duerch en eegene Bau mat Tierm geschützt war. Beim bastionéierte Festungsbau ass d'Entrée e laange Gang, d'Poterne, deen duerch déi ganz Courtine geet.

## Beispiller


Image:France_cite_de_carcassonne_chateau_comtal2.jpg|Courtine zu Carcassonne mat enger Paart an Tierm.
Image:Crac_des_chevaliers_syria.jpeg|Krak des chevaliers, eng Buerg vun de Kräizritter am haitege Syrien.
Image:Copertino.jpg|D'Buerg vu Copertino an Apulien (Italien): d'Foto weist zwou Bastiounen, mat an der Mëtt der Courtine.


## Um Spaweck
Kiel

D'Wuert **Kiel** ka veschidde Bedeitungen hunn, a gëtt och veschidden ausgeschwat.

* Kiel, eng däitsch Stad. (ausgeschwat: *Kil*)
* Kiel, den ënneschten Deel vun engem Schëff. (ausgeschwat: *Kil*)
* Kiel, e Begrëff aus der Architektur. (ausgeschwat wéi: giel)
Ferdinand Kayser

De **Ferdinand Kayser**, gebuer de 4. Juli 1958 an der Stad Lëtzebuerg, ass e lëtzebuergeschen Ekonomist a Manager.

Hie war Managing Director vum däitsche Pay TV Konzern Premiere AG, deen haut ënner dem Numm Sky Deutschland bekannt ass. 2002 gouf hie President a Generaldirekter vun der SES Astra. Zanter Mee 2011 ass hien *Chief Commercial Officer* vun der SES.
Gare Tilff

D**'Gare vun [[Tilff]]** ass eng Gare op der belscher Eisebunnslinn 43.

Si läit um lénksen Uwänner vun der Ourthe laanscht de fréieren Ourthekanal deen do zougetippt ass, vun deem en awer den Tracé do gutt ka gesinn.

D'Gare ass eng sougenannt *Gare fantôme*, d.&nbsp;h. se huet kee Guichet méi. Den Telegraphecode ass MTF.

Et ass eng Gare déi gutt läit fir Randonneuren, sief et fir zu Fouss laanscht d'Ourthe, oder an de grousse Bëscher ronderëm ze trëppelen, well een all Kéier no e puer Kilometer erëm am Dall eng Gare fënnt, oder mam Vëlo iwwer de RAVel, oder d'Route buissonnière déi do laanschféiert. Kloterer hunn et net wäit fir op intressant Plazen ze kommen. A ville Fielsen an der Géigend ka geklotert ginn, z.&nbsp;B. den Trou des Nutons, de Poudingue de la Chawresse, d'Fielse vun Tilff mat der Grotte Saint-Anne, déi intressant fir Speleologen ass, an zu engem vun de längste Grottesystemer an der Belsch, dem System Chawresse-Véronika, gehéiert.

An der Gare hale Regionalzich, grad sou gutt wéi verschidden internationaler, an IC-Zich.

D'Gleiser an der Gare sinn zweegleiseg, an d'Nopeschgare sinn d'Gare vun Angleur an déi vu Méry an där awer net all Zuch hält.
Chawresse

D**'Chawresse** ass eng kleng Baach tëscht Beaufays an Tilff an der belscher Provënz Léck.

Si huet hir Quell um Plateau vu Beaufays an der Gemeng Chaudfontaine um Lieu-dit *Aux Oies* op enger Héicht vun 275 Meter. Se leeft vun do aus no Nordwesten duech de Bësch vun Tilff, an duerch de Bësch *Les Manants*, fir dann an engem schmuelen Dall weiderzelafen an no engem Laf vu ronn 5.000 Meter op enger Héicht vu 75 Meter an d'Ourthe ze lafen.

Op der Héicht vum Poudingue de la Chawresse an dem Trou des Nutons ass den Dall zimmlech agekesselt, an d'Baach mécht e puer schéi Waasserfäll. Well déi Géigend zimmlech karsteg ass, gëtt et do eng Partie Hielen a Versickerungen, wéi de *Gouffre de la Roche Perdue*,&nbsp; d*Grotte Véronika*, d*Grotte de Brialmont*, den *Abime de la Chawresse* deen zum System Chawresse-Véronika gehéiert, grad sou wéi den *Trou des Procès*, den *Trou des Manants*, an d*'Grotte du Baron*.

Net wäit vun der Plaz wou se an d'Ourthe leeft sinn d'Fielse vun Tilff mat der Entrée fir an d'Grotte Sainte-Anne.
Jugendherberg Beefort

D**'Jugendherberg Beefort**, offiziell **Auberge de jeunesse Beaufort**, ass eng Jugendherberg zu Beefort. Si ass am Joer 2013 an hir nei Gebaier am Duerfzentrum geplënnert.

## Zëmmeren a Better

62 Better verdeele sech op 16 Zëmmere mat 2, 4 oder 5 Better, an zwar:
* 2 x 2 Better
* 12 x 4 Better
* 2 x 5 Better

All Zëmmer huet seng eege sanitär Anlagen.

## Illustratiounen

Fichier:ABJ Beaufort Baussen.JPG|Déi al Jugendherberg Befort
Fichier:ABJ Beaufort Bannen.JPG|Better an der aler Beforter Jugendherberg


## Kuckt och
* Jugendherbergen zu Lëtzebuerg

## Um Spaweck

* Websäit vun der
A Pëtzen

D'Haus **A Pëtzen** ass e Gebai aus dem 17. Joerhonnert zu Buerglënster, dat de 5. Oktober 2001 als *[[Lëscht vun de klasséierte Monumenter|nationaalt Monument]]* klasséiert gouf.

## Geschicht

1952 gouf am Haus eng Jugendherberg, d*'Auberge de jeunesse Bourglinster*, mat 12 Zëmmer, respektiv Dortoiren, amenagéiert, déi zum Reseau vun der lëtzebuergesche Jugendherberge gehéiert huet. Enn 2017 huet se hir Dieren definitiv zougemaach, well se net méi de gefuerderte Standarden entsprach huet, an déi néideg Amenagementer wéinst der Lag an dem geschützte Status vum Haus schwéier bis onméiglech gewiescht wieren.

2019-2020 gouf d'Gebai ëmgebaut, fir eng Wunnstruktur fir 8 Meedercher ze schafen, déi vum Geriicht placéiert ginn. Si gi vu 7 bis 8 Erzéier ronderëm d'Auer betreit.

## Kuckt och
* Jugendherbergen zu Lëtzebuerg
* Lëscht vun den nationale Monumenter an der Gemeng Jonglënster
Jugendherberg Lëlz

D**'Jugendherberg Lëlz**, offiziell **Auberge de jeunesse Lultzhausen**, ass eng Jugendherberg zu Lëlz.

## Zëmmeren a Better

D'Jugendherberg huet 112 Better déi op 30 Zëmmere mat 1 bis 12 Better opgedeelt sinn. D'Eenzelzëmmeren hu separat Sanitäranlagen.

## Illustratiounen

Fichier:ABJ Lultzhausen Bannen.jpg|D'Jugendherberg Lëlz vu bannen


## Kuckt och
* Jugendherbergen zu Lëtzebuerg

## Um Spaweck

* Websäit vun der    
* Depliant iwwer d'Jugenherberg Lëlz (Pdf)
Jugendherberg Schengen/Rëmerschen

D**'Jugendherberg Schengen/Rëmerschen**, offiziell **Auberge de jeunesse Schengen/Remerschen**, ass eng Jugendherberg zu Rëmerschen.

## Zëmmeren a Better

150 Better verdeele sech op Zëmmere vun 1 bis 6 Better mat eegener Sanitäranlag.

## Illustratiounen

Fichier:Remerschen bannen.jpg|E 4-Bett-Zëmmer an der Jugendherberg Remerschen


## Kuckt och
* Jugendherbergen zu Lëtzebuerg

## Um Spaweck
* Depliant iwwer d'Jugenherberg Schengen/Rëmerschen (Pdf)
* Websäit vun der Zentral vun de lëtzebuergesche Jugendherbergen
Jugendherberg Veianen

D**'Jugendherberg Veianen**, offiziell **Auberge de jeunesse Vianden**, ass eng Jugendherberg zu Veianen, déi zanter 1937 besteet.

Eng Plack am Agank erënnert dorun, datt dës Jugendherberg op eng Iddi an en Don vun der Madame Barbe Schmitz (1864-1936) zeréckzeféieren ass.

## D'Gebai
Direkt nom Zweete Weltkrich am Joer 1945 war d'Jugendherberg eng Zäit laang e Gefaangelager fir Gielemännercher.

## Zëmmeren a Better

D'Haus huet 10 Schlofzëmmeren an d'Opdeelung ass follgend:
* 2 x 2 Better
* 2 x 3 Better
* 1 x 6 Better
* 2 x 8 Better
* 1 x 10 Better
* 2 x 12 Better

## Illustratiounen

Fichier:Youth_hostel_Vianden_Luxembourg_03.jpg|Receptioun
Fichier:Youth_hostel_Vianden_Luxembourg_04.jpg|Restaurant
Fichier:Youth_hostel_Vianden_Luxembourg_06.jpg|D'Herberg läit no bei der Buerg


## Literatur
* Theis, Ernest, 2009. Erinnerungen eines Halb-Stolzemburgers. De Stolzebuerger Pannewippchen Nr. 12: 13-17.

## Kuckt och
* Jugendherbergen zu Lëtzebuerg

## Um Spaweck

* Websäit vun der    
* Depliant iwwer d'Jugendherberg Veianen
Jugendherberg Wolz

D**'Jugendherberg Wolz**, offiziell **Auberge de jeunesse Wiltz**, ass eng Jugendherberg zu Wolz.

## Zëmmeren a Better
D'Zëmmer sinn follgend opgedeelt:
* 3 × 2 Bettzëmmer
* 1 × 3 Bettzëmmer
* 4 × 4 Bettzëmmer
* 1 × 5 Bettzëmmer
* 5 × 6 Bettzëmmer
* 1 × 12 Bettzëmmer.

Ee Schlofraum ass an Nische mat follgender Better opgedeelt:
* 1 × 2 Better
* 1 × 3 Better
* 1 × 5 Better
* 1 × 8 Better

Das neit Gebai vis-à-vis vun der Jugendherberg huet follgend Zëmmer:
* 3 × 1 Bett
* 4 × 2 Better
* 2 × 4 Better

## Biller

Fichier:ABJ Wiltz Baussen.jpg|Zweet Gebai vun der Jugendherberg
Fichier:Youth_hostel_Wiltz_Luxembourg_02.jpg|Zweet Gebai vun der Jugendherberg
Fichier:Youth_hostel_Wiltz_Luxembourg_03.jpg|Refectoire vun der Jugendherberg
Fichier:ABJ Wiltz Bannen.jpg|Zëmmer


## Kuckt och
* Jugendherbergen zu Lëtzebuerg

## Um Spaweck

* Websäit vun der Zentral vun de lëtzebuergesche Jugendherbergen
* Depliant iwwer d'Jugenherberg Wolz (Pdf)
Jugendherberg Stad Lëtzebuerg

D**'Jugendherberg Stad Lëtzebuerg**, offiziell **Auberge de jeunesse Luxembourg-ville**, ass d'Jugendherberg an der Stad Lëtzebuerg.

Se steet nieft der Uelzecht an der *rue du Fort Olisy* am Quartier Pafendall a gëtt och als "Jugendherberg am Pafendall" bezeechent. Déi fréier Jugendherberg stoung e puer Meter weider an der Vaubansstrooss am Pafendall.

## Ekipement
D'Jugendherberg huet 240 Better, mat Zëmmere vu 4 oder 6. Déi meescht Zëmmeren hunn en eegene sanitäre Beräich. Follgend Zëmmere stinn zur Verfügung:
* 30 × 4 Better mat Dusch an Toilette
* 20 × 6 Better, 5 vun deene mat Dusch an Toilette

D'Jugendherberg huet eng Kantin wou ee mëttes an owes kann iessen. Et kritt een och Iesse fir matzehuelen. Se huet en Openthaltsraum mat Internetzougank, en ekipéierte Konferenzraum an e puer Versammlungsraim. Et steet en Ofstellraum fir Vëloen an e puer Parkplaze fir Bussen zur Verfügung. D'Jugendherberg offréiert och e Shuttle-Service.

## Kuckt och
* Jugendherbergen zu Lëtzebuerg

## Um Spaweck

* Websäit vun der    
* Depliant iwwer d'Jugendherberg Stad Lëtzebuerg (Pdf)
Poudingue de la Chawresse

De **Poudingue de la Chawresse** ass eng Usammlung vun décke Fielsbléck am Bësch mat dem Numm *Bois des Manants* tëscht Tilff a Beaufays, déi iwwer d'Waasserfäll vun der Chawresse hänken. Déi Bléck aus Puddingsteen leien iwwereneen, an hunn eng Héicht vu fënnef bis zéng Meter, a presentéieren Dallen, Kanten, Splécken, an e klengen Daach.

Et ass an där Géigend eng bekannt Plaz fir Kloterer, Speleologen, Randonneuren a Vetetisten.

Tëscht de Fielse gëtt et 28 Passage vum Schwieregkeetsgrad 3 bis 5b.

Geographesch Koordinaten (Prezisioun 50 m):
Jugendherberg Huelmes

D**'Jugendherberg Huelmes**, offiziell **Auberge de jeunesse Hollenfels**, ass eng Jugendherberg an der Buerg vun Huelmes.

## Zëmmeren a Better

Zëmmeropdeelung ass follgend:

D'Sanitäranlage sinn um Rez-de-chaussée, zousätzlech Toilettë sinn op déi verschidde Stäck opgedeelt.

## Kuckt och
* Jugendherbergen zu Lëtzebuerg

## Um Spaweck
* Depliant iwwer d'Jugendherberg Huelmes
* Websäit vun der Zentral vun de lëtzebuergesche Jugendherbergen
Jugendherberg Iechternach

D**'Jugendherberg Iechternach**, offiziell **Auberge de jeunesse Echternach**, ass eng Jugendherberg beim Séi zu Iechternach.

D'Gebai vun der Jugendherberg, gebaut an de Joren 2004 bis 2006, gouf de 24. Februar 2006 offiziell ageweit an huet déi al Jugendherberg am Zentrum vun Iechternach ersat.

## Zëmmeren a Better

118 Better verdeele sech op 29 Zëmmere mat 2 bis 6 Better, all Zëmmer huet seng eege Sanitäranlag. D'Zëmmeropdeelung ass follgend:

* 2 × 2 Better
* 6 × 3 Better
* 14 × 4 Better
* 2 × 5 Better
* 5 × 6 Better

## Illustratiounen

Fichier:ABJ Echternach Bannen.jpg|Zëmmer an der Jugendherberg
Fichier:EchternachYouthHostel.JPG|Jugendherberg mam Iechternacher Séi vir am Bild


## Kuckt och
* Jugendherbergen zu Lëtzebuerg

## Um Spaweck

* Websäit vun der    
* Depliant iwwer d'Jugenherberg Echternach (Pdf)
Trou des Nutons

Den **Trou des Nutons** läit praktesch op der Kopp vun engem Nordwesthank um lénksen Uwänner vun der Chawresse. Et ass e klenge Fielsblock mat eng Hiel, dee ronn 8 Meter héich ass, a 14 Meter breet. D'Hiel ass 10 Meter déif, 4 Meter breet a 5 m héich. Et goufe prehistoresch Reschter do fonnt, an d'Wuert *Nutons* deit drophin datt d'Leit et enger Seechen no fir en Agank vu Wichtele gehalen hunn.

2004 huet de Jean-Claude Vittoz 3 Kloterpassage festgeluecht, déi vun uewe geséchert sinn.

De Schwieregkeetsgrad variéiert jee no Passage vu 4 bis 6a.

Koordinaten:
Bayonville-sur-Mad

**Bayonville-sur-Mad** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

Se läit am Dall vum Rupt de Mad.An der Gemeng ass d'Intersectioun vum 49. Breetegrad (Nord) mam 6. Längtegrad (Ost).

D'Uertschaft läit am Parc naturel régional de Lorraine
Thiaucourt-Regniéville

**Thiaucourt-Regniéville** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

D'Uertschaft läit am Parc naturel régional de Lorraine.
## Kuckeswäertes
*Den amerikaneschen Zaldotekierfecht bei Thiaucourt mat iwwer 4.000 Griewer.

*Lëscht vun den Uertschafte bei der Musel
Paris-Roubaix 1910

Déi 15. Editioun vu **[[Paris-Roubaix]]** gouf de 27. Mäerz 1910 gefuer, a se gouf, gradewéi dat Joer virdrun, vum Octave Lapize gewonnen.

De Lëtzebuerger François Faber war de 17. ginn.
Paris-Roubaix 1911

Déi 16. Editioun vu **[[Paris-Roubaix]]** gouf de 16. Abrëll 1911 gefuer, a se gouf, gradewéi déi zwee Joer virdrun, vum Octave Lapize gewonnen.

De Lapize war deemools den éischten deen d'Course dräimol hannerenee gewonnen hat. Ausser him huet bis elo just de Francesco Moser deen Exploit egaliséiert.
Flirey

**Flirey ** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

D'Uertschaft läit am Parc naturel régional de Lorraine.

Se war am Éischte Weltkrich komplett zerstéiert ginn a gouf duerno op enger anerer Plaz erëm opgebaut.
Jaulny

**Jaulny ** ass eng franséisch Uertschaft a Gemeng am Departement Meurthe-et-Moselle an der Regioun Grand Est.

D'Uertschaft läit am Parc naturel régional de Lorraine, am Dall vum Rupt de Mad. Beim Bau vun der Eisebunnsstreck TGV-EST gouf se mediatiséiert, wéinst dem héchste Viaduc vun där Streck. D'Bréck ass 50 m héich a 480 m laang a féiert iwwer eng Eisebunnslinn déi Jaulny mat Thiaucourt-Regniéville verbënnt, an iwwer de Rupt de Mad deen do duerch eng Géigend leeft déi als ZNIEFF agedroen ass.

## Um Spaweck
Col du Télégraphe

De **Col du Télégraphe** ass e 1.566 m héije franséischen Alpecol am Massif des Cerces. En huet säin Numm well fréier just niewendrun e Chappe-Telegraph stoung, deen och der Festung net wäit dovun, dem Fort du Télégraphe den Numm ginn huet.

E vebënnt Saint-Michel-de-Maurienne am Dall vun der Maurienne, am Norde, mat Valloire, am Dall vun der Valloirette, am Süden, an et ass eng Virramp fir op de Col du Galibier iwwer d'Nordsäit. Iwwer de Col féiert d'Departementsstrooss D902.

Vum Dall vun der Maurienne aus ass d'Streck bis op d'Kopp 11,8&nbsp;km laang, mat enger Pente vu 7,3 % an der Moyenne, an 8,9 % um Maximum. Vu Valloire aus sinn et 4,8&nbsp;km mat enger Moyenne vun 3,4 % an engem Maximum vu 5,5 %.

Geogaphesch Koordinaten: 

## De Col am Vëlossport
De Col du Télégraphe stoung am Ganze 28-mol op der Lëscht vum Grousse Biergpräis vum Tour de France. Den Tour de France ass zwar méi dacks driwwer gefuer, mä vu Valloire aus stellt e kee grousse Schwieregkeetsgrad duer. 1996 gouf en neutraliséiert, well ze vill Schnéi louch. 
## Coureuren déi an enger Etapp vum Tour als éischt op der Kopp waren
Grand Galibier

De Grand Galibier ass eng Biergspëtz an de franséischen Alpen am Massif des Cerces, an der Biergkette vum Galibier an den Hautes-Alpes.

En ass 3.229&nbsp;m héich a läit just nieft dem bekannte Col du Galibier.

## Um Spaweck
*Géologie vun der Spëtz
Félix Pütz

De **Félix Pütz,**, gebuer den 18. Oktober 1838 zu Buerglënster, an do gestuerwen den 28. Februar 1917, war e lëtzebuergesche Bauer a Politiker.

Vun 1875 bis 1911 war hien Deputéierten an der Chamber a vun 1875 bis 1917 Buergermeeschter vun der Gemeng Jonglënster.

## Gielchen
*
Guy Lapébie

De **Guy Lapébie**, gebuer de 16. Dezember 1916 zu Saint-Geours-de-Maremme, a gestuerwen den 8. Mäerz 2010 zu Luchon, war e franséische professionelle Vëlossportler, a Goldmedailegewënner op den olympesche Summerspiller 1936.

Hie war Profi vun 1937 bis 1952 an 1936 op den Olympesche Spiller zu Berlin hat hien zwou Goldmedailen op der Pist an der Ekipp, an der Poursuite, an an der Course en ligne gewonnen. Op der Strooss hat hien d'Sëlwermedail hanner dem Robert Charpentier krut.

1935 hat hien de Grousse Fënnefnatiounepräis fir Amateure gewonnen, an hie konnt op der Pist e puer Victoiren an d'Täsch stiechen, wéi zu Paräis 1948 an 1949, an zu Saint-Étienne 1950.

Hie war Drëtten am Tour de France 1948, hanner dem Gino Bartali a Briek Schotte.

1948 war hien den Zweeten am Generalklassement vum Tour de Luxembourg hanner dem Jean Goldschmidt.

Hie war de Brudder vum Tour de France Gewënner Roger Lapébie, an de Papp vun Coureur Serge Lapébie.

## Um Spaweck
* Palmarès vum Guy Lapébie op ''mémoire-du-cyclisme.net''
Tour de France 1948

De 35. **Tour de France** gouf vum 30. Juni bis de 26. Juli 1948, iwwer 4.922&nbsp;km mat 21 Etappen ausgedroen.

Den Tour hat Ëmweeër an d'Nopeschlänner Schwäiz, Italien an d'Belsch a Lëtzebuerg (Etapp tëscht Metz a Léck) gemaach. D'Moyenne déi gefuer gouf war 33,442&nbsp;km/h.

De Gino Bartali gewënnt den Tour fir déi zweet Kéier, zéng Joer no senger éischter Victoire. Dobäi huet en och nach 7 Etappe gewonnen.

De Lëtzebuerger Jeng Kirchen gouf Fënneften am Generalklassement.

## Etappen

## Um Spaweck
Fondation Carlo Hemmer

D**'Fondatioun Carlo Hemmer** ass eng lëtzebuergesch Stëftung.

Am Joer 1986 gouf d'Fondatioun ënner dem Numm **Fondatioun Lëtzebuerger Jugendherbergen** gegrënnt. Nom Doud vun hirem Grënner Carlo Hemmer huet si deem säin Numm iwwerholl.

Am Joer 2008 gouf d'Fondatioun schwéier vun der ekonomescher Kris getraff, soudatt hir Subventiounspolitik huet musse gebremst ginn. Dat huet dozou gefouert, datt d'Membere vum Conseil d'administration demissionéiert hunn. Eng nei Ekipp gouf vum Conseil vun der CAJL no hirer Generalversammlung am Joer 2009 gewielt.

## Ziler
* Entwécklung vum sozialen, sportlechen an edukativen Tourismus bei de Jugendlechen;
* Opbau, Entretien a Gestioun vum Reseau vun de Jugendherbergen zu Lëtzebuerg;
* Organisatioun vu Vakanze fir Jonker zu Lëtzebuerg an am Ausland, wou si aner Jonker kenne léieren;
* Organisatioun vu Schoulkolonien a Jugendherbergen;
* Encouragement vun ausserschouleschen Aktivitéiten am Zesummenhank mat de Jugendherbergen.

## Verwaltungsrot
D'Membere vum Verwalltungsrot sinn (Mäerz 2012):
* Paul Emering, President
* Marie-Josée Ries, Sekretär
* Michel Kneip, Tresorier
* Isabelle Goubin, Member
* Gérard Boby, Member
London Eye

D**'London Eye** (engl.: *A vu London*), eng Zäitchen och als **Millennium Wheel** bekannt, ass e Riserad am Zentrum vu London um rietsen Ufer vun der Themse, no bei der Westminster Bridge. Mat enger Héicht vun 135 Meter ass et dat héchst Riserad vun Europa a war, wéi et ageweit gouf, dat héchst vun der Welt.

D'Aarbechten um London Eye hunn 1998 ugefaangen; et gouf am Mäerz 2000 fir de Public opgemaach. Ufanks war geplangt et just e puer Joer stoen ze loossen; wéinst sengem grousse Succès steet et nach bis haut.

Ronderëm d'Rad vum London Eye sinn 32 vollklimatiséiert Gondele festgemaach, an déi all Kéier bis zu 25 Persounen erapassen. D'Rad dréint sech mat 0,26&nbsp;m/s a brauch ongeféier 30–40 Minutte fir een Tour. Well et sou lues dréint, brauch et net stoen ze bleiwen, fir d'Leit eran- an erausklammen ze loossen.

Architekte waren den David Marks an d'Julia Barfield. Den Design vun de Gondelen ass vum Nick Bailey.

## Um Spaweck

* Offiziell Websäit
Gare vu Cabeço de Vide

D**'Gare vu Cabeço de Vide** ass eng fréier Gare um Ramal de Portalegre, enger 64&nbsp;km laanger Verbindungstreck tëscht der Linha de Évora an der Linha do Leste. Se läit am Weste vun der Uertschaft Cabeço de Vide an der Gemeng Fronteira.

Zanter datt Eisebunnsstreck ausser Betrib ass gehéiert d'Gebai zu engem Estalagem (Hotel) de sech do etabléiert huet.

D'Gare déi fréier de Caminos de Ferro do Estado gehéiert huet, ass haaptsächlech bekannt wéinst hire schéinen Dekoratioune mat blo-wäisse Plättercher.
Voiture I10

D**'Voituren I10** sinn eng Serie vu belsche Reesvoiturë fir den internationalen Trafic a fir P Zich.
## Asaz

* Um Interregio m tëscht Liers a Lëtzebuerg, zesumme mat Voituren aus der Serie I6.
* Express Vauban: Wiertes tëscht Lëtzebuerg a Bréissel.
* Vereenzelt InterCity-Zich tescht Bréissel an Amsterdam.
* P Zich uechtert d'Belsch.

## Technesches
D'SNCB huet am Ablack:
* 15 A11, mat 66 Plazen éischt Klass.
* 45 B11, mat 86 Plazen zweet Klass.
* 29 B11 déi mat Klimaanlag ekipéiert sinn.

5 vun de B11 mat Klimaanlag goufen nogerëscht fir mat 200&nbsp;km/h ze fueren. 4 sinn als Restaurantsvoiture amenagéiert an 1 ass als Discoswaggon ënnerwee.

## Um Spaweck
* D'I10er op BelRail.

## Biller

NMBS SNCB I10 A11t C1.jpg|Voiture I10 an der Livrée C1 vun Eurofima
NMBS I10-B11 Interior second class.JPG|Zweet Klass
NMBS I10-A11 Interior first class.JPG|Éischt Klass
Jean Gremling

De **Jean Gremling**, gebuer den 13. September 1921 zu Athus, a gestuerwen den 21. Abrëll 1996 an der Stad Lëtzebuerg, war e lëtzebuergesche Jurist a Politiker. Hie war Affekot um Barreau zu Lëtzebuerg.

Vun 1951 bis 1954, vun 1954 bis 1958, a vun 1974 bis 1979 war hien LSAP-Deputéierten an der Chamber. Am Abrëll 1979 huet hie seng Demissoun an der LSAP ginn. Hien huet säi Mandat an der Chamber zur Verfügung gestallt, wou hien duerch den Hary Ackermann ersat gouf.

De Jean Gremling huet de *[[Parti socialiste indépendant]]* (PSI) gegrënnt a gouf President vun där Partei. Bei de Chamberwale vum 10. Juni 1979 huet hien op der Lëscht "Jean Gremling - Socialistes Indépendants" vum Walbezierk Zentrum kandidéiert. Hie gouf gewielt a war vun 1979 bis 1984 PSI-Deputéierten an der Chamber.

De J. Gremling huet vun 1952 bis 1969 a vun 1976 bis 1979 d'LSAP, a vun 1982 bis 1987 de PSI am Stater Gemengerot vertrueden.

Als laangjärege President vun der ''Société pour la propagation de l'incinération'', Flamma, huet hie sech fir d'Anäscherung an de Bau vun engem Krematorium zu Lëtzebuerg agesat. De J. Gremling war och President vun der *[[Libre pensée luxembourgeoise]]* (1951-1996) an der *[[Union mondiale des libres penseurs]]* (1973-1996).

## Literatur
*Fayot, B., S. Hoffmann, J. Maas & R. Steil, 1997. *100 Joer sozialistesch Deputéiert an der lëtzebuerger Châmber: Dictionnaire biographique des députés socialistes à la Chambre des Députés.* Edition La Mémoire Socialiste, Luxembourg, 171 S. (Jean Gremling, S. 55).
*Roemen, R., 1996.* Jean Gremling verstorben.* Lëtzebuerger Journal vum 23. Abrëll 1996, S. 3.

## Um Spaweck
* Jean Gremling. LSAP.
Gemeng Néngsen

D**'Gemeng Néngsen** war eng fréier lëtzebuergesch Gemeng am Kanton Wolz. Si hat den Numm vun der d'Uertschaft Néngsen. Den 1. Januar 2012 huet Néngsen mat de Gemenge Heischent an Esch-Sauer fusionéiert.

D'Gemengenhaus stoung zu Bommel.

## Uertschaften a Lieu-diten an der fréierer Gemeng
* **Uertschaften:**
** Bommel
** Ënsber
** Lëlz
** Néngsen
* **Lieu-diten:**
** Buerfelt (Buergfrid)

## Geographie
D'Gemeng Néngsen louch matzen am Naturpark Uewersauer ëmgi vun de Gemenge Bauschelt, Esch-Sauer, Rammerech, Stauséigemeng a Wal.

## Buergermeeschteren
* 1808 - 1815: Johannes Krier
* 1815 - 1825: Charles Pénin
* 1824 - 1825: Gerardus Koemptgen
* 1825 - 1849: Bernard Pletschette
* 1849 - 1864: Théodore Majerus
* 1864 - 1867: Peter Hahn
* 1867 - 1874: Jean Nicolas Burgraff
* 1874 - 1905: Anton Bissen
* 1905 - 1918: Henri Origer
* 1918 - 1818: Nicolas Kler
* 1918 - 1946: Edouard Zigrand
* 1946 - 1970: Nicolas Origer
* 1970 - 1995: Jean Laures
* 1995 - 2011: Pierre Bormann

## Gemengewalen
### 1993
No de Gemengewale vun 1993 waren am Gemengerot vun der Gemeng Néngsen:
* Sektioun Ënsber/Lëlz: Pierre Bormann, Jean Laures, Renée Faber (bestuet Rohen), Marcel Thilmany, Jean Wolff
* Sektioun Néngsen: Michel Delleré, Théodore Lanners

### 1999
No de Gemengewale vun 1999 waren am Gemengerot vun der Gemeng Néngsen:
* Sektioun Ënsber/Lëlz: Pierre Bormann, Joël Feyerstein, Annick Gengler (bestuet Kraus), Marie-Gabrielle Schleich (bestuet Wolff), Marcel Thilmany
* Sektioun Néngsen: Michel Delleré, Roger Lanners

Eng Ofännerung vum Walgesetz huet ënner anerem mat sech bruecht datt et keng Sektiounen a kee Ballotage méi bei de Gemengewale gëtt.

### 2005
Well sech fir d'Gemengewale vum 9. Oktober 2005 just 7 Leit fir déi 7 Plazen am Gemengerot vun der Gemeng Néngsen ageschriwwen haten, war keng Wal noutwenneg.
Et waren automatesch gewielt: Pierre Bormann, Charles Brack, Michel Delleré, Joël Feyerstein, Roger Lanners, Léon Rippinger a Marie-Gabrielle Schleich (bestuet Wolff).

## Kuckt och
* Entwécklung vun der Gemengenzuel zu Lëtzebuerg
Gemeng Nidderkäerjeng

**D'Gemeng Nidderkäerjeng** war bis Enn 2011 eng lëtzebuergesch Gemeng am Kanton Capellen. Haaptuert war d'Uertschaft Nidderkäerjeng.

Si huet op den 1. Januar 2012 mat der Gemeng Kënzeg zu der Gemeng Käerjeng fusionéiert.

## Uertschaften an der fréierer Gemeng
* Nidderkäerjeng
* Uewerkäerjeng
* Lénger

## Fusioun mat Kënzeg zu der Gemeng Käerjeng
Den 18. Mee 2010 huet de Käerjenger Gemengerot, dee selwechten Dag wéi dee vun der Gemeng Kënzeg, engem Accord zu enger Fusioun tëscht deenen zwou Gemengen zougestëmmt. Bei engem Referendum, de 5. Dezember 2010 hunn an den zwou Gemengen eng Majoritéit vun de Wieler sech fir eng Fusioun ausgeschwat (58 % zu Nidderkäerjeng, 56,17 Prozent zu Kënzeg). Deemno konnt d'Fusioun den 1. Januar 2012 rechtsgëlteg ginn.

#### Buergermeeschtere vun der fréierer Gemeng
* 1801 - 1803: Pierre Clement
* ...
* 1807 - 1816: Pierre Clement
* ...
* 1844: Jean Wagner
* 1858 - 1893: Jean-Nicolas Schumacher
* 1894 - 1902: Pierre Schütz
* 1903 - 1917: Jules Hemmer
* 1918 - 1928: Jean Peschong
* 1929 - 1946: Théophile Aubart
* 1946 - 1957: Nicolas Meyers
* 1958 - 1987: Robert Steichen
* 1988 - 1990: Marcel Gillen
* 1990 - 1994: André Siebenbour
* 1994 - 1999: Jos Thill
* 1999 - 2007: Jean Christophe
* 2007 - 2010: Jeannot Halsdorf
* 2010 - 2011: Michel Wolter

#### [[Interkommunal Syndikater zu Lëtzebuerg|Interkommunal Syndikater]]
*SYVICOL - SICONA-Sud-Ouest - S.I.A.CH.